b"\n_START_ARTICLE_\nNadir\n_START_PARAGRAPH_\nEl nadir (de l'\xc3\xa0rab \xd9\x86\xd8\xaf\xd9\x8a\xd8\xb1 nadir o \xd9\x86\xd8\xb8\xd9\x8a\xd8\xb1 nathir, 'oposat') \xc3\xa9s la intersecci\xc3\xb3 entre la vertical de l'observador i l'esfera celeste que queda per sota de l'observador. O siga, si imaginem una recta que passa pel centre de la Terra i per la nostra ubicaci\xc3\xb3 en la seua superf\xc3\xadcie, el nadir es troba sobre eixa recta, per sota dels nostres peus._NEWLINE_En direcci\xc3\xb3 contr\xc3\xa0ria, just per sobre de l'observador, es troba el zenit, que seria el nadir per a un observador situat en un punt ant\xc3\xadpoda de la nostra ubicaci\xc3\xb3."